Gelukkig is ek nie meer so nie | Die Joernaal van Kaalvoet
« Die ou langs jou se Burger
Kleintyd kattekwaad »
Gelukkig is ek nie meer so nie
Julie 12, 2009 deur Kaalvoet
Dis vreemd hoe die ouderdom mens inhaal. Of dalk is dit iets anders, maar die punt is, daar is goed wat vir my rerig fine was so vyf jaar terug, maar nou kan ek dit nie vat nie.
Ek en so meisie waarvan ek gedink het ek hou dalk so bietjie, het nou die aand vir Hangover loop kyk. Die fliek begin basies waar hulle wakker word, met ‘n tier in die hotelbadkamer. Ek kon aanvoel dat die hele fliek nie dit kan verklaar nie, maar vir my was dit niks vreemd nie. Ek het in my derdejaar (histories) een oggend wakker geword met ‘n koei in die koshuis se quad, ‘n krokodil in die stort en krapmerke op my arms. ‘n Tier in die badkamer is dus glad nie so weird nie.
Maar, nou die aand speel saam my bra Jonsie in ‘n ouerige pub hier op die bos. Nou dis ook ‘n ding wat ek relatief konstant gedoen het toe ek nog geswot het. Ek het kitaargeslaan om my brood en botter te verdien, met die gevolg dat ek akademies effens agter geraak het.
Nou die aand in die spesifieke kroeg het ek die kitaarslanery geweldig geniet. Eerlikwaar. Dis was lekker om ‘n slag musiek te maak en nie die hele optrede ding ding te doen nie. Ek was nogal moeg, maar nie gatvol nie, toe ek en Jons so skuins na twee klaarmaak. Dit was vir my heerlik om tussen Michelle en Anita van Dorpstraatteater in te sak en die tweede groot lekkerte aan te pak. Maar toe kom daar ‘n dronk middeljarige kerel daar aan.
“Kaalvoet, gun my net een e-majeur”. Dan se ek nee. Dan herhaal hy die vraag. Dan se ek, “kerel, kyk gou hier, kyk jy? Kyk jy? Nee. Jy kan nie op my 78 Gretsch speel nie.” En dan hou hy aan, en aan, en aan. Gelukkig het die barmanne hom kom verwyder, want anders het ek hom met ‘n speaker gegooi.
Hoekom ek se, ek verander, in die ou tyd sou ek hom met ‘n mikestand gemoer het. En dan ‘n swaar bassbin op sy bors neergesit het en gelag het terwyl ek die ander drade oprol. Maar ek is nie meer so nie.
op Julie 13, 2009 at 2:46 nm | Antwoord Sonkind
Dis iets anders, ja.
Dis meer grootword as oudword, Kaalvoet 😉
Ek ken OU manne wat nog steeds in “bars” baklei, want sien, hulle het nog nie grootgeword nie. Sal ook nie.
op Julie 14, 2009 at 11:08 vm | Antwoord Sigeuner
So mature mens as jy op goeie, Kaapse rooiwyne is.